**PROGRAMUL OPERAŢIONAL CAPITAL UMAN**

**Axa prioritară 4: *Incluziunea socială și combaterea sărăciei***

**Obiectivul tematic 9: *Promovarea incluziunii sociale, combaterea sărăciei și a oricărei forme de discriminare***

**Prioritatea de investiții 9.iv: *Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general***

**Obiectivul specific 4.8: *Îmbunătățirea nivelului de competențe al profesioniștilor din sectorul medical***

***GHIDUL SOLICITANTULUI - CONDIȚII SPECIFICE***

*Programe de formare și dezvoltare profesională continuă*

*în domeniul economiei sănătății*

*Economia sănătății și echitatea în accesul la servicii și tehnologii*

***AP 4/ PI 9.iv/ OS 4.8***

Iunie 2020**CUPRINS**

[**CAPITOLUL 1. Informații despre apelul de proiecte** 3](#_Toc43381390)

[**Informații generale** 3](#_Toc43381391)

[**1.1.** **Axa prioritară, prioritatea de investiții, obiectiv specific, rezultat așteptat** 6](#_Toc43381392)

[**1.2.** **Tipul apelului de proiecte și perioada de depunere a propunerilor de proiecte** 6](#_Toc43381393)

[**1.3.** **Acțiunile sprijinite în cadrul apelului** 7](#_Toc43381394)

[**1.3.1. Tipuri de activități eligibile care pot fi sprijinite în contextul prezentului ghid al solicitantului – condiții specifice** 7](#_Toc43381395)

[**1.3.2. Teme secundare FSE** 9](#_Toc43381396)

[**1.3.3. Principii orizontale** 10](#_Toc43381397)

[**1.3.4. Informare și publicitate proiect** 11](#_Toc43381398)

[**1.4. Tipuri de solicitant eligibil / parteneri eligibili** 11](#_Toc43381399)

[**1.5. Durata proiectului** 11](#_Toc43381400)

[**1.6. Grup țintă** 13](#_Toc43381401)

[**1.7. Indicatori specifici de program** 15](#_Toc43381402)

[**1.8. Valoarea maximă a proiectului, rata de cofinanțare** 18](#_Toc43381403)

[**1.8.1. Valoarea maximă eligibilă a proiectului** 18](#_Toc43381404)

[**1.8.2. Cofinanțarea proprie și cofinanțarea UE** 19](#_Toc43381405)

[**CAPITOLUL 2. Reguli pentru acordarea finanțării** 21](#_Toc43381406)

[**2.1 Eligibilitatea solicitantului/ partenerilor** 21](#_Toc43381407)

[**2.2. Eligibilitatea proiectului** 21](#_Toc43381408)

[**2.3. Încadrarea cheltuielilor** 22](#_Toc43381409)

[**CAPITOLUL 3. Completarea cererii de finanțare** 30](#_Toc43381410)

[**CAPITOLUL 4. Procesul de evaluare și selecție a proiectelor** 30](#_Toc43381411)

[**CAPITOLUL 5. Depunerea și soluționarea contestațiilor** 30](#_Toc43381412)

[**CAPITOLUL 6. Contractarea proiectelor – descrierea procesului** 30](#_Toc43381413)

[**CAPITOLUL 7. Anexe** 30](#_Toc43381415)

# **CAPITOLUL 1. Informații despre apelul de proiecte**

**Informații generale**

**Programe de formare - ”Economia sănătății și echitatea în accesul la servicii și tehnologii”**

Economia sănătății s-a individualizat ca subramură a economiei în urmă cu circa șapte-opt decenii, în urma recunoașterii caracterului de bun public al sănătății și, implicit a diferenței dintre sănătate și alte bunuri. În consecință, a fost recunoscut faptul că cererea și oferta în domeniul serviciilor de sănătate au un comportament particular și că piața serviciilor de sănătate tinde să fie neconcurențială, iar intervenția guvernamentală reprezintă o premisă esențială, ca și nevoia ca sistemul de sănătate să asigure echitatea în accesul la sănătate și acoperirea universală cu serviciile esențiale.

În prezent, cererea de servicii de sănătate la nivel mondial se confruntă cu o exacerbare fără precedent, care are la bază mai multe categorii de factori:

* Există un proces fără precedent de îmbătrânire a populației la nivel mondial (mai accentuat în zonele mai dezvoltate economic, între care și Europa). Acest proces de îmbătrânire are ca premise, pe de o parte creșterea duratei medii de viață, iar pe de altă parte scăderea natalității. Indiferent de mecanismul dominant, îmbătrânirea populației presupune acumularea în societate a unei proporții tot mai ridicate de persoane de vârsta a treia (peste 65 ani), care, prin natura vârstei, acumulează patologii multiple și complexe, în special prin asocierea de boli netransmisibile - boli cardiovasculare, cancere, diabet, boli psihice - și necesită un răspuns complex din partea sistemelor de sănătate și un management susținut, pe perioade foarte lungi de timp (decenii).
* Tendința de globalizare a accentuat expunerea individuală la factori de risc (globalizarea pieței alimentare de exemplu), având o contribuție importantă la creșterea poverii bolilor netransmisibile).
* Domeniul sănătății este unul profund inovativ, apar multiple tehnologii și abordări terapeutice noi, care sunt atractive nu numai pentru pacienți, dar și pentru profesioniștii din sănătate. Utilizarea acestor tehnologii în contextul limitării resurselor necesită criterii de selecție ferme, în deplin respect al echității și accesibilității universale, iar acest aspect este mereu complicat și controversat.
* Consumatorii de servicii de sănătate sunt din ce în ce mai bine informați și, ca urmare, așteptările lor în relație cu sistemele de sănătate cresc, în condițiile în care sistemele de sănătate își centrează tot mai mult preocupările spre a răspunde acestor așteptări.

În acest context, sistemele de sănătate se confruntă cu provocări tot mai mari în a-și îndeplini scopurile statuate de Organizația Mondială a Sănătății (îmbunătățirea sănătății și asigurarea unei contribuții financiare corecte la sistemul de sănătate).

Din nevoia de a utiliza cât mai judicios și cât mai echitabil resursele pentru sănătate, fie ele publice sau private, dar și prin prisma faptului că deciziile din domeniul sănătății suscită mereu controverse, iar preferințele și valorile societății devin un criteriu de decizie tot mai important în decizia medicală, tehnicile de evaluare economică au devenit instrumente esențiale utilizate pentru susținerea deciziilor privind politicile de sănătate.

Aplicarea acestor tehnici și fundamentarea deciziilor se realizează de regulă prin demersuri foarte complexe și prin mobilizarea de instituții sau colective/ echipe de cercetare, care reunesc formări din domenii foarte diferite (*medical, biomedical, informatic, economic, matematică, biochimie, drept etc*). Pe de altă parte, rezultatele tehnicilor de evaluare economică sunt influențate profund de preferințele și valorile populației/ societății în care se fac măsurătorile, iar transferabilitatea acestora de la o țară la alta necesită multe adaptări.

La nivelul Uniunii Europene, preocupările în acest sens sunt gestionate de EUnetHTA (Rețeaua Europeană de Evaluare a Tehnologiilor Medicale) care are ca misiune să susțină și să încurajeze colaborarea eficientă în domeniul evaluării tehnologiilor medicale între statele și organizațiile europene, prin producerea de evaluări, furnizarea unei platforme științifice independente de schimb de informații și metodologii, furnizarea unui reper transparent, obiectiv și independent de comunicare cu decidenții din aceste state și dezvoltarea de parteneriate de cercetare în domeniul evaluării tehnologiilor medicale, pentru a utiliza cele mai solide dovezi științifice în luarea deciziilor, astfel încât să se asigure sustenabilitatea sistemelor de sănătate.

În România, situația generală pe scurt la nivelul sistemului de sănătate se prezintă astfel:

* Sistemul de sănătate este definit ca fiind bazat pe asigurări sociale de sănătate (Legea privind reforma în sănătate nr. 95/2006 cu modificările și completările ulterioare), având la bază obligativitatea contribuției, dar, în același timp, scutind de plata contribuției categorii sociale importante (copii, pensionari cu pensia sub un anumit nivel, șomeri, beneficiari de venit minim garantat) care însumează aproape trei sferturi din populația țării. Ca urmare, se ajunge ca un număr redus de contribuabili să susțină un sistem care răspunde nevoilor a 20 milioane de indivizi. În contextul unei îmbătrâniri a populației fără precedent se ridică întrebarea: *cât de sustenabil este acest sistem, profund bazat pe solidaritate orizontală și verticală, chiar pe termen mediu?*
* Indicatorii stării de sănătate din România sunt profund defavorabili în comparație cu media UE: speranța de viață în medie cu șase ani mai redusă, mortalitate mai ridicată pentru boli cardiovasculare și cancere, cea mai mare mortalitate infantilă și a copiilor de până la cinci ani din UE, în principal din cauze evitabile și cea mai mare rată de notificare a tuberculozei – circa un sfert din cazurile de tuberculoză din UE provin din România, care are 4% din populația UE.
* În România proporția indivizilor care trăiesc în sărăcie este de două ori mai mare decât media UE (unul din cinci români), iar sărăcia se asociază, așa cum știm, cu educație precară și cu preocupări față de sănătatea proprie mai reduse, precum și cu disponibilitate minimă de a plăti pentru sănătate. În România, 80% din cheltuiala pentru sănătate provine din surse publice.
* Sistemul de sănătate are cel mai scăzut nivel de finanțare din UE (cheltuiala totală pentru sănătate reprezinta în anul 2015 doar 5% din PIB, față de 10% ca medie a UE, iar cheltuiala pentru sănătate pe cap de locuitor era de doar 400 euro/ locuitor/an.
* Sistemul de sănătate are un nivel scăzut de performanță, ultimul raport al Comisiei Europene *”Semestrul european 2018. Evaluarea progresului reformelor structurale”* arătând că deși indicatorii stării de sănătate s-au mai îmbunătățit, aceștia rămân sub standardul UE, iar accesul la servicii de sănătate nu asigură oportunități egale, ceea ce are implicații negative în dezvoltarea copiilor, angajarea forței de muncă și îmbătrânirea sănătoasă. Același document arată că finanțarea scăzută și utilizarea ineficientă a fondurilor publice pentru sănătate limitează performanța sistemului de sănătate *(2018 European Semester: Assessment of progress on structural reforms, prevention and correction of macroeconomic imbalances, and results of in-depth reviews under Regulation (EU) No. 1176/2011).*

În ceea ce privește evaluarea tehnologiilor medicale și luarea deciziilor, situația se prezintă astfel:

* Finanțarea serviciilor de sănătate, altele decât cele de la nivelul medicinei de familie, se realizează predominant pe criterii de tip istoric;
* Prioritizarea programelor naționale de sănătate și a alocărilor financiare pentru acestea are, de asemenea, la bază criterii predominant istorice;
* Accesul la servicii medicale complexe este din punct de vedere legal garantat pentru toți asigurații, dar în fapt ajung să acceseze aceste servicii asigurații cei mai informați (knowledge gap).
* Similar, accesul la medicamente (inclusiv terapii noi) este garantat, pe baza unor criterii de includere, dar nu se cunosc exact nici numărul real al persoanelor care au nevoie, și nici rezultatele acestor terapii. Din dorința de a îmbunătăți accesul la medicamente, lista medicamentelor la care au dreptul asigurații a fost actualizată succesiv în ultimii ani. De asemenea, s-a încercat dezvoltarea unui mecanism de evaluare a tehnologiilor medicale care să recomande pe criterii științifice medicamentele de inclus în listă şi s-au dezvoltat contractele de tip cost-volum/cost-volum-rezultat. Cu toate acestea, situația este departe de a atinge un echilibru.

Fiecare încercare de dezvoltare a evaluării tehnologiilor medicale în România s-a lovit de o realitate importantă – lipsa resurselor umane care să participe în acest tip de cercetări. Așa cum s-a menționat anterior, și la nivel internațional, utilizarea tehnicilor de evaluare economică și realizarea de evaluări ale noilor tehnologii implică o expertiză tehnică foarte complexă, care reunește cel puțin pregătirea medicală, biomedicală, economică, informatica, matematică, de științe sociale și de drept. În prezent asemenea competențe nu sunt oferite de sistemul de învățământ superior din România. Dezvoltarea lor necesită o pregătire postuniversitară în domenii conexe pentru toate categoriile menționate anterior.

Ministerul Sănătății nu a identificat așadar specialiști la nivel național pentru desfășurarea acestor categorii de activități. Mai mult, în cadrul unui proiect al Băncii Mondiale, ministerul a contractat asistență tehnică internațională pentru dezvoltarea cadrului instituțional de Evaluare a Tehnologiilor Medicale (ETM). Evaluarea capacității realizată de experții internaționali relevă faptul că până în prezent, experiența instituțională s-a limitat la evaluarea propunerilor ETM din partea producătorilor și că nu se poate garanta faptul că finanțarea și includerea unui medicament nou pe lista de medicamente rambursate are implicații directe în îmbunătățirea rezultatelor în termeni de stare de sănătate sau de calitate a vieții. Astfel, deși mecanismele curente contribuie într-o anumită măsură la atingerea obiectivelor Strategiei Naționale de Sănătate 2014-2020, acestea nu îndeplinesc obiectivul cheie, acela de a asigura echitatea și eficiența intervențiilor finanțate din surse publice. Același raport relevă faptul că la momentul actual, nicio instituție publică nu are nici competența, nici capacitatea de a efectua o evaluare riguroasă (diferită de evaluarea bazată pe punctaj) sau de avea ETM de novo integral, în cadrul instituției. Totodată se recomandă crearea unei structuri instituționale de Evaluare a Tehnologiilor Medicale, inclusiv cu atragerea și instruirea de specialiști. Se menționează, de asemenea, că deși există o serie de cursuri de ETM, economie medicală și farmacoeconomie disponibile în România, până în prezent formarea s-a axat în principal din cursuri scurte (de până la o săptămână).

În acest context, se impune finanțarea dezvoltării de programe postuniversitare de formare și/ sau de dezvoltare profesională continuă în domeniul economiei sănătății - *”Economia sănătății și echitatea în accesul la servicii și tehnologii*”, care să reunească experiențe și formări din domeniile ce se vor dovedi relevante în definirea curriculum-ului pentru acest program.

* 1. **Axa prioritară, prioritatea de investiții, obiectiv specific, rezultat așteptat**
* **Axa prioritară 4**: Incluziunea socială și combaterea sărăciei
* **Obiectivul tematic 9:** Promovarea incluziunii sociale, combaterea sărăciei și a oricărei forme de discriminare
* **Prioritatea de investiții 9.iv:** Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general
* **Obiectivul specific:**

În cadrul prezentului apel de proiecte este vizat un singur obiectiv specific: **Obiectivul specific 4.8:** *Îmbunătățirea nivelului de competențe al profesioniștilor din sectorul medical*

**Rezultat așteptat**

Principalul rezultat așteptat prin sprijinul financiar acordat în cadrul prezentului apel de proiecte îl reprezintă:

* ***Nivel de competente îmbunătățit al profesioniștilor din sistemul medical***

## **Tipul apelului de proiecte și perioada de depunere a propunerilor de proiecte**

Apelul de proiecte este un **apel de tip competitiv**, **cu termen limită de depunere**.

**SISTEMUL INFORMATIC MySMIS 2014 VA FI DESCHIS ÎN DATA DE …. IULIE 2020 ORA 10.00** **ŞI SE VA ÎNCHIDE ÎN DATA DE …. SEPTEMBRIE 2020, ORA 16.00.**

Elaborarea propunerii de proiect va urma fazele mecanismului competitiv menționate la **secțiunea I. Mecanismul competitiv** - *Metodologia de verificare, evaluare şi selecție a proiectelor în cadrul Programului Operațional Capital Uman 2014-2020[[1]](#footnote-1).*

## **1.3. Acțiunile sprijinite în cadrul apelului**

### **1.3.1. Tipuri de activități eligibile care pot fi sprijinite în contextul prezentului ghid al solicitantului – condiții specifice**

Tipurile de activități/ subactivități eligibile care vor fi finanțate în contextul acestui apel de proiecte sunt cele care vizează acordarea de sprijin pentru creșterea capacității tehnice a profesioniștilor din autoritățile și instituțiile publice din domeniul sănătății şi/ sau personalului implicat în furnizarea de servicii medicale şi/ sau a specialiștilor implicați în furnizarea de servicii conexe actului medical prin furnizarea de programe de formare inclusiv programe postuniversitare de formare profesională continuă şi/ sau programe postuniversitare de educație permanentă, participare la schimburi de experiență/ de bune practici și pentru dezvoltarea şi implementarea de instrumente, soluții sau mecanisme de evaluare a nevoilor şi/sau a performanței serviciilor medicale.

Tipurile de activități/ subactivități eligibile care vor fi finanțate în contextul acestui apel de proiecte **au o ACOPERIRE NAȚIONALĂ**.

Propunerile de proiecte vor include în mod obligatoriu activitatea de formare în domeniul economiei sănătății (ex. programe postuniversitare de formare profesională continuă şi/ sau programe postuniversitare de educație permanentă, participare la schimburi de experiență/ de bune practici), programe care vor contribui la creșterea capacității tehnice a profesioniștilor din specialitățile de sănătate publică şi/ sau din autoritățile de sănătate publică şi/ sau din institutele şi instituțiile cu impact asupra asigurării calității serviciilor medicale esențiale.

**Activitatea 1: Elaborarea şi furnizarea programului postuniversitar în domeniul economiei sănătății**

În cazul acestei activități, vor fi derulate următoarele sub-activități:

* **Sub-activitatea 1.1.** Elaborarea curriculum-ului şi a materialelor de formare pentru programul de formare în domeniul economiei sănătății și integrarea acestuia în sistemul național de învățământ

Programul de formare **poate** viza evaluarea nevoilor de formare, pretestare de curriculum, includerea în Codul Ocupațiilor din Romania a unui/ unor standard(e) profesional(a) ca suport pentru noi calificări/ specializări, necesare în domeniul medical și domenii conexe, relevante obiectivelor vizate de prezentul ghid. Dezvoltarea noului program de formare este eligibilă inclusiv pentru situațiile în care formarea profesională vizează calificări noi, nereglementate în Romania, dezvoltate în spațiul occidental.

În vederea derulării acestei subactivități, personalul didactic implicat în pilotarea programului de formare (program postuniversitar de formare profesională continuă şi/ sau program postuniversitar de educație permanentă) în domeniul economiei sănătății poate participa la schimburi de experiență/ schimburi de bune practici, inclusiv în contextul acțiunilor de cooperare transnațională cu universități/ instituții europene care derulează astfel de programe postuniversitare de formare, precum și la manifestări științifice din domeniu.

Curriculum-ul programului postuniversitar în domeniul economiei sănătății va include cel puțin următoarele componente:

* Economie şi economia sănătății;
* Factori de risc asupra sănătății populației (ex. efecte secundare ale medicației, tip de investigații, etc. )
* Cererea şi oferta în domeniul sănătății, caracteristicile pieței serviciilor de sănătate;
* Modalități de finanțare și de plată a serviciilor de sănătate (ex. plata furnizorilor; asigurarea privată de sănătate);
* Tehnici de evaluare economică pentru determinarea costurilor, identificarea, măsurarea şi evaluarea consecințelor (externalități);
* Evaluarea din punct de vedere economic şi procesul de luare a deciziei;
* Aspecte de legislație și etică;
* Contextul european al evaluării tehnologiilor medicale.
* **Sub-activitatea 1.2.** Formarea personalului didactic implicat în furnizarea programului postuniversitar de formare profesională continuă şi/ sau programului postuniversitar de educație permanentă în domeniul economiei sănătății.

În contextul acestei subactivități sunt eligibile acțiunile de formare formatori, inclusiv prin participarea la schimburi de experiență în țară şi străinătate ex: scoli de vară/ schimburi de bune practici/ instruiri de scurtă durată, inclusiv în contextul acțiunilor de cooperare transnațională cu universități europene care derulează astfel de programe postuniversitare de formare.

* **Sub-activitatea 1.3.** Derularea în regim pilot a programului postuniversitar de formare profesională continuă şi/ sau programului postuniversitar de educație permanentă în domeniul economiei sănătății.

Este obligatorie pilotarea programului în domeniul sănătății. La finalizarea programului postuniversitar de formare, instituția organizatoare va elibera participanților diplome / certificate de atestare a competențelor profesionale specifice programului.

Acest demers este în deplină concordanță cu Legea Educației Naționale nr. 1/2011 cu modificările și completările ulterioare, [Ordonanța Guvernului nr. 129/2000](http://legislatie.just.ro/Public/DetaliiDocumentAfis/155481) privind formarea profesională a adulților cu modificările și completările ulterioare și cu Hotărârea Guvernului nr. 1028/2014 pentru aprobarea Strategiei naționale de sănătate 2014-2020.

**ATENȚIE!** Nu se vor considera dublă finanțare următoarele situații:

1. Curriculum

* sprijinul de care a beneficiat instituția de formare din POCU sau din alte surse de finanțare nerambursabilă în dezvoltarea de curriculum, dacă acesta este unul diferit;

1. Participare la programul de formare

* aceeași persoană din grupul țintă a beneficiat de sesiuni de formare diferite (de ex. care au curriculum diferit) în proiecte diferite finanțate din POCU sau din alte surse de finanțare nerambursabilă

***NB.***Este obligatorie includerea tuturor celor 3 subactivități aferente activității 1 în propunerile de proiecte *(eligibilitate proiect).* La acestea se va adăuga activitatea de management de proiect.

***NB.***La completarea cererii de finanțare în sistemul electronic, solicitanții de finanțare sunt obligați să respecte gruparea activităților/ subactivităților conform prezentului ghid *(eligibilitate proiect).*

### **1.3.2. Teme secundare FSE**

În cadrul AP 4/ PI 9.iv/ OS 4.9. sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

Alocările din tabelul de mai jos reprezintă alocări indicative la nivelul Axei Prioritare 4/ priorități de învestiții. Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară și PI.

| **Tema secundară** | **Pondere minimă pe proiect** |
| --- | --- |
| 02. Inovare socială | **5%** |
| 06. Nediscriminare | **5%** |

În elaborarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare/ priorității de investiții 9.iv. Pentru respectiva temă secundară veți avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.

**Aspecte privind inovarea socială**

Inovarea socială presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor furnizate[[2]](#footnote-2).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Inovarea socială are o importanță deosebită mai ales în contextul inițiativelor dedicate persoanelor vulnerabile.

Exemple de teme de inovare socială care ar putea fi utilizate în cadrul acestui ghid al solicitantului – condiții specifice:

* crearea și consolidarea de parteneriate relevante în contextul prezentului apel;
* activități și inițiative care vizează promovarea egalității de șanse, non discriminarea etc.

Solicitanții și partenerii eligibili trebuie să evidențieze în formularul de aplicație dacă propunerea de proiect contribuie la temele secundare prezentate mai sus.

### 

### **1.3.3. Principii orizontale**

Proiectele trebuie să îndeplinească condițiile privind principiile orizontale prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020,* Capitolul 7: Principii orizontale, *http://mfe.gov.ro/minister/autoritati-de-management/am-pocu/,* pag. 58.

În cadrul propunerii de proiect, solicitanții vor evidenția, în secțiunea relevantă din cadrul aplicației electronice, contribuția proiectului la principiile orizontale stabilite prin POCU 2014-2020. Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos:

* **Egalitatea de șanse și tratament (egalitatea de gen, nediscriminarea[[3]](#footnote-3)., accesibilitatea persoanelor cu dizabilități).** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.
* **Dezvoltarea durabilă** (poluatorul plătește, reziliența la dezastre, utilizarea eficientă a resurselor, atenuarea şi adaptarea la schimbările climatice, conservarea și protecția biodiversității)
* **Schimbări demografice.**

Pentru informații privind temele orizontale se va consulta: *Ghid – integrare teme orizontale în cadrul proiectelor finanțate din FESI 2014-2020* disponibil la <http://www.fonduri-ue.ro/orientari-beneficiari>

### **1.3.4. Informare și publicitate proiect**

Beneficiarul este obligat să descrie în cererea de finanțare activitățile obligatorii de informare și publicitate proiect (eligibilitate proiect) prevăzute în *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare, Capitolul 9 „Informare și publicitate”. Astfel, măsurile minime de informare si publicitate care trebuie descrise în cererea de finanțare sunt:

* asigurarea vizibilității proiectului (prin expunerea unui afiș) la sediul de implementare a proiectului;
* beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE;
* Activitati de constientizare a publicului, cu accent pe utilizarea mijloacelor moderne mass media in vederea diseminarii la toate nivelurile educationale, scoli, universitati, in programele doctorale si postdoctorale, etc.
* orice fel de documente referitoare la implementarea proiectelor și publicate pentru public sau participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE.

**NB.** Cheltuielile aferente activității de informare și publicitate proiect vor fi incluse la capitolul cheltuieli indirecte.

Manualul de Identitate Vizuală pentru Instrumentele Structurale 2014-2020 (MIV) actualizat și formatele de materiale de informare și obiecte promoționale pot fi descărcate accesând link-ul <http://www.fonduri-ue.ro/transparenta/>comunicare.

## **1.4. Tipuri de solicitant eligibil / parteneri eligibili**

**Solicitant eligibil**

**Autorități publice singure sau în parteneriat cu actori relevanți (alte autorități publice centrale și locale, universităţi, ONG-uri /Universități publice de Medicină și Farmacie/Ordinul Asistenților Medicali Generaliști, Moașelor și Asistenților Medicali /Ministerul Sanatatii inclusiv cei din autorităţile de sănătate publică, institutele şi instituţiile medicale)**

## **1.5. Durata proiectului**

Perioada de implementare a proiectului este de maximum **36 luni**, dar nu mai târziu de 30 decembrie 2023.

Proiectele care vor prevedea o perioadă de implementare mai mare de **36 luni și mai târziu de 30 decembrie 2023** vor fi respinse.

La completarea cererii de finanțare va trebui evidențiată în sistemul electronic durata fiecărei activități și sub-activități incluse în proiect.

## **1.6. Grup țintă**

În cadrul prezentului apel de proiecte, grupul țintă va fi selectat după cum urmează:

**Activitatea 1: Elaborarea şi furnizarea programului postuniversitar în domeniul economiei sănătății**

| **Subactivitate** | **Grup țintă** | **Cerințe specifice** |
| --- | --- | --- |
| **Sub-activitatea 1.2.**  Formarea personalului didactic implicat în furnizarea programului postuniversitar de formare profesională continuă şi/ sau programului postuniversitar de educație permanentă în domeniul economiei sănătății.  **Sub-activitatea 1.3.**  Derularea în regim pilot a programului postuniversitar de formare profesională continuă şi/ sau programului postuniversitar de educație permanentă în domeniul economiei sănătății. | * Personal din autorități publice * Personal implicat în furnizarea de servicii medicale/ Specialiști implicați în furnizarea de servicii medicale * Personal implicat în furnizarea de servicii conexe actului medical | În contextul prezentului ghid este necesar ca grupul țintă aferent acestei activități, să îndeplinească CUMULATIV următoarele condiții (*eligibilitate grup țintă)*:   1. să fie absolvenți din învățământul superior cu diplomă de licență (ex. *medici, farmaciști, asistenți medicali, economiști, juriști, absolvenți din domeniul științelor sociale, matematicieni, informaticieni, etc.)* 2. să fie angajat într-o instituție publică *~~(~~ex. spital public, institut de sănătate publică, institut sau instituție medicală, minister, etc.)* din domeniul sănătății si domenii conexe   Localizarea grupului țintă, eligibilitatea cheltuielilor, raportarea indicatorilor vor fi interpretate EXCLUSIV din perspectiva locului unde se află instituția publică în care își desfășoară activitatea persoanele care reprezintă grupul țintă și cu care are încheiat un contract de muncă *(perioadă determinată sau nedeterminată).* **Excepția** de la această regulă o reprezintă cei care lucrează/ au încheiat un contract de muncă în entități cu acoperire națională *(ex. ministere, institute naționale de sănătate publică, autorități naționale, etc.),* caz în indicatorul aferent de realizare 4S226 va fi stabilit, raportat şi monitorizat în procent de 10% pentru regiunile mai dezvoltate şi 90% pentru regiunile mai puțin dezvoltate.  La nivel de proiect este necesar ca grupul țintă să provină din instituții publice din regiuni mai dezvoltate/ regiuni mai puțin dezvoltate în procent 10%/ 90% (pentru indicatorul de realizare **4S226** va fi luat în calcul exclusiv situația persoanei din grupul țintă la intrarea în intervenție).  **Atenție!** Beneficiarul are obligația de a justifica încadrarea persoanelor în grupul țintă. |

**Atenție!** Locul de derulare a activităților/ subactivităților proiectului (*de ex. locul unde este derulată activitatea de formare profesională, sediul proiectului etc*.) nu va fi luat ca reper în asocierea cheltuielilor cu regiunea de dezvoltare aferentă.

Beneficiarii de finanțare nerambursabilă au obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018 precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, cu modificările şi completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.7. Indicatori specifici de program**

Fiecare cerere de finanțare va include **atât** indicatori de realizare, cât și indicatori de rezultat imediat după cum urmează:

**Activitatea 1: Elaborarea şi furnizarea programului postuniversitar în domeniul economiei sănătății**

* **Sub-activitatea 1.1.** Elaborare curriculum şi a materialelor de formare pentru programul postuniversitar în domeniul economiei sănătății și acreditarea acestuia conform normelor în vigoare

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ținta minimă solicitată** | **Cod** | **Regiune de dezvoltare** | **Denumire indicator** | **Ținta minimă solicitată** |
| **4S204** | Regiuni mai puțin dezvoltate | Instrumente/ proceduri/ mecanisme etc. validate și utilizate în furnizarea serviciilor, *din care:*   * *din domeniul educațional* | Ținta minimă pentru indicatorul 4S204 este 80% din ținta indicatorului 4S207 | **4S207** | Regiuni mai puțin dezvoltate | Instrumente/ proceduri/ mecanisme etc., *din care:*   * *din domeniul educațional* | Ținta minimă a indicatorului de realizare **4S207** este de 1 |

**Atenție!** Fiind un proiect cu acoperire națională, în cazul indicatorului de realizare/ rezultat care vizează instrumente/ proceduri/ mecanisme etc., acesta vor fi raportat EXCLUSIV pentru regiunile mai puțin dezvoltate (tipul de regiune care asigură cea mai mare parte a finanțării).

**Activitatea 1: Elaborarea şi furnizarea programului postuniversitar în domeniul economiei sănătății**

* **Sub-activitatea 1.2.** Formarea personalului didactic implicat în furnizarea programului postuniversitar de formare profesională continuă şi/ sau programului postuniversitar de educație permanentă în domeniul economiei sănătății.
* **Sub-activitatea 1.3.** Derularea în regim pilot a programului postuniversitar de formare profesională continuă şi/ sau programului postuniversitar de educație permanentă în domeniul economiei sănătății.

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ținta minimă solicitată** | **Cod** | **Regiune de dezvoltare** | **Denumire indicator** | **Ținta minimă solicitată** |
| **4S202** | Regiuni mai puțin dezvoltate | Persoane care și-au îmbunătățit nivelul de calificare/ certificate urmare a sprijinului primit, *din care:*   * *4S202.2 Persoane care și-au îmbunătățit nivelul de calificare/ certificate urmare a sprijinului primit, din care: - Din sectorul medical* * *4S202.3 Persoane care și-au îmbunătățit nivelul de calificare/ certificate urmare a sprijinului primit, din care: - Din sectorul educational* | Ținta minimă pentru indicatorul 4S202 este 80% din ținta indicatorului 4S226. | **4S226** | Regiuni mai puțin dezvoltate | Persoane care beneficiază de formare/ schimb de bune practici / stimulent de risc etc., din care*:*  *4S226.1* *Persoane care beneficiază de formare/ schimb de bune practici etc, din care:*   * *4S226.1.1 Persoane care beneficiază de formare/ schimb de bune practici etc, din care: - Din sectorul medical* * *4S226.1.4 Persoane care beneficiază de formare/ schimb de bune practici etc, din care: - Din sectorul educational* | Pentru indicatorul **4S226 -**  **4S226.1** Persoane care beneficiază de formare/ schimb de bune practici etc minimul obligatoriu la nivel de proiect este de. **100** persoane *(eligibilitate proiect),* din care:   * *Regiuni mai puțin dezvoltate – 90%* * *Regiune dezvoltată – 10%.*   **Atenție!** Proiectele care nu vor avea acoperire NAȚIONALĂ în sensul menționat mai sus nu sunt eligibile în cadrul acestui apel de proiecte. |
| Regiuni mai dezvoltate | Regiuni mai dezvoltate |

**Atenție!** Localizarea grupului țintă, eligibilitatea cheltuielilor, raportarea indicatorului de realizare 4S226 vor fi interpretate EXCLUSIV din perspectiva locului unde se află instituția publică în care își desfășoară activitatea persoanele care reprezintă grupul țintă și cu care are încheiat un contract de muncă *(perioadă determinată sau nedeterminată).* **Excepția** de la această regulă o reprezintă cei care lucrează/ au încheiat un contract de muncă în entități cu acoperire națională *(ex. ministere, institute naționale de sănătate publică, autorități naționale, etc.),* caz în indicatorul aferent de realizare 4S226 va fi stabilit, raportat şi monitorizat în procent de 10% pentru regiunile mai dezvoltate şi 90% pentru regiunile mai puțin dezvoltate. La nivel de proiect este necesar ca la intrarea în intervenție grupul țintă să provină din instituții publice din regiuni mai dezvoltate/ regiuni mai puțin dezvoltate în procent 10% regiuni mai dezvoltate/ 90% regiuni mai puțin dezvoltate. **Atenție!** Locul de derulare a activităților/ subactivităților proiectului (de ex. locul unde este derulată activitatea de formare profesională, sediul proiectului etc.) nu va fi luat ca reper în asocierea cheltuielilor cu regiunea de dezvoltare aferentă.

Definițiile indicatorilor de rezultat și realizare se regăsesc în Anexa 1 la prezentul ghid.

La nivelul fiecărui proiect vor trebui stabilite ținte după cum urmează:

* pentru indicatorul de realizare 4S226, cât și pentru indicatorul de rezultat 4S202, țintele vor fi stabilite atât pentru regiunile mai puțin dezvoltate, cât și pentru regiunea mai dezvoltată București - Ilfov;
* pentru indicatorul de realizare 4S207, cât și pentru indicatorul de rezultat 4S204, țintele vor fi stabilite pentru regiunile mai puțin dezvoltate.

**Raportarea indicatorilor:**

Conform Regulamentului (UE) nr. 1304/2013, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni.

Toate datele aferente indicatorilor privind participanții trebuie raportate conform atributelor menționate în anexa I a Regulamentului FSE nr. 1304/2013.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**In funcție de tipul de activități prevăzute, toți indicatorii menționați în prezentul apel de proiecte sunt obligatorii.**

Participanții, în conformitate cu prevederile legale în vigoare, vor semna o declarație prin care își dau acordul privind utilizarea şi publicarea datelor personale.

**1.7. Alocarea financiară stabilită**

În cadrul prezentului apel de proiecte implementat prin aplicarea procedurii competitive și lansat în contextul Axei Prioritare 4, PI 9.iv, OS 4.8. din cadrul Programului Operațional Capital Uman 2014-2020, bugetul alocat este de 3.000.000euro (contribuția UE + contribuția națională) la nivelul categoriilor de regiuni după cum urmează:

* pentru r**egiunile mai puțin dezvoltate** (*Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia*), suma totală disponibilă este de 2.661.203,20 euro, din care contribuția UE este de 2.262.022,72 euro (corespunzând unei contribuții UE de 85%), iar contribuția națională este de 399.180,48 euro (corespunzând unei contribuții naționale de 15%);
* pentru **regiunea** dezvoltată **(*București-Ilfov*),** suma totală disponibilă este de 338.796,80 euro, din care contribuția UE este de 271.037,44 euro (corespunzând unei contribuții UE de 80%), iar contribuția națională este de 67.759,36 euro (corespunzând unei contribuții naționale de 20%).

## 

## **1.8. Valoarea maximă a proiectului, rata de cofinanțare**

Bugetul proiectului va fi exprimat DOAR în lei. Cursul de schimb care va fi utilizat de beneficiar pentru verificarea încadrării bugetului proiectului în valoarea maxima eligibila a proiectului, este cursul Inforeuro disponibil la următoarea adresa: http://ec.europa.eu/budget/contracts\_grants/info\_contracts/inforeuro/index\_en.cfm.

Cursul de schimb care va fi utilizat pentru stabilirea acestei valori este cursul Inforeuro aferent lunii iulie 2020, respectiv **1 EURO = …. RON.**

### **1.8.1. Valoarea maximă eligibilă a proiectului**

* Valoarea maximă eligibilă a unui proiect este de 3.000.000 euro.

În contextul prezentului ghid al solicitantului – condiții specifice, va fi aprobat un singur proiect, respectiv proiectul care îndeplinește cerințele de eligibilitate şi cel mai mare punctaj în etapa de evaluare tehnică și financiara

### 

### **1.8.2. Cofinanțarea proprie și cofinanțarea UE**

Contribuția proprie minimă a solicitantului reprezintă o valoare obținută prin aplicarea procentului minim de cofinanțare proprie (C.pr) la valoarea eligibilă angajată de solicitant în cadrul proiectului.

În cadrul prezentului apel de proiecte, procentul minim de cofinanțare proprie (C.pr.) obligatoriu pentru fiecare tip de entitate juridică, este prezentat în secțiunea 4.3.1. Cofinanțarea proprie minima a beneficiarului din cadrul documentului Orientări privind accesarea finanțărilor în cadrul Programului Operațional Capital Uman 2014-2020, cu modificările și completările ulterioare.

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar, in afara bugetului eligibil al proiectului.

Atat solicitantul cat si fiecare partener trebuie sa contribuie financiar la implementarea proiectului, respectiv sa aiba alocate cheltuieli eligibile din totalul cheltuielilor eligibile prevazute in bugetul proiectului, nefiind posibil ca un partener sau/si solicitantul sa asigure partea de buget (asistenta financiara nerambursabila sau/si contributie proprie) prevăzută pentru un alt partener

Pentru proiectele finanțate în contextul prezentului ghid, valoarea eligibilă a proiectului, contribuția privată proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (Regiuni mai puțin dezvoltate/ Regiune mai dezvoltată) în baza unei pro-rata (pentru regiunea dezvoltată - 11,29322655%, iar pentru regiunile mai puțin dezvoltate - 88,70677345% din total).

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* cu modificările și completările ulterioare.

## **2.2. Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* cu modificările și completările ulterioare.

## **2.3.** **Încadrarea cheltuielilor**

Listă privind încadrarea cheltuielilor eligibile aferente proiectului în categoriile/ subcategoriile de cheltuieli conform MySMIS:

**NB. În contextul prezentului ghid decontarea cheltuielilor se realizează pe bază de costuri reale.**

**A) Cheltuielile eligibile directe**

|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/ sub activitatea în cauză | | | |
| **Cheltuielile eligibile** **directe** | 9 - Cheltuieli aferente managementului de proiect | 23 - cheltuieli salariale cu managerul de proiect | * Salariu manager de proiect. |
| 25 - Cheltuieli salariale | 83 - cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului, altele decât management de proiect. |
| 164 - Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | * Contribuţii angajat şi angajator pentru manager de proiect * Contribuţii angajaţi şi angajatori pentru personalul implicat in implementarea proiectului (în derularea activităților, altele decât management de proiect) |
| 87 - Onorarii/venituri asimilate salariilor | * Onorarii/venituri asimilate salariilor pentru experţii proprii/cooptaţi |
| 27 - Cheltuieli cu deplasarea | 98 - Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării |
| 97 - Cheltuieli cu deplasarea pentru participanți - grup țintă | * Cheltuieli pentru cazare * Cheltuieli pentru transportul persoanelor (inclusiv transport cu avionul, transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării |
| 29 - Cheltuieli cu servicii | 100 - cheltuieli pentru consultanță și expertiză, inclusiv pentru elaborare PMUD | * Cheltuielile pentru achiziționarea sau realizarea de studii, cercetări de piață, analize * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex., servicii analize/ investigații medicale, prelucrarea datelor cu caracter personal etc.). * Cheltuielile aferente pregătirii documentației de licitație, organizării și derulării procedurilor de achiziție publică efectuate în cadrul proiectului. |
| 104 - cheltuieli cu servicii pentru organizarea de evenimente | * Cheltuielile efectuate pentru organizare de evenimente de genul: conferințe (altele decât cele pentru informare și comunicare), mese rotunde, ateliere de lucru, care pot include:   + Cheltuieli pentru cazare, masă, transport;   + Cheltuieli pentru închiriere sală, echipamente/dotări;   + Cheltuieli pentru onorarii aferente lectorilor/ moderatorilor/ vorbitorilor cheie în cadrul unui eveniment, precum și persoane care participă/ contribuie la realizarea evenimentului;   + Cheltuieli pentru editare/ tipărire/ multiplicare materiale pentru evenimente;   + Servicii de catering;   + Servicii de sonorizare;   + Servicii de transport de materiale și echipamente; |
| 11 - Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32 - cheltuieli cu taxe/ abonamente/ cotizații/ acorduri/ autorizații/ garanții bancare necesare pentru implementarea proiectului | * Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații. * Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic; * Cheltuielile aferente garanțiilor oferite de bănci sau alte instituții financiare; * Taxe notariale. * Taxe pentru publicarea articolelor în reviste indexate în baze de date internaționale |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70 - cheltuieli cu achiziția de materii prime, materiale consumabile și alte produse similare necesare proiectului | * Materiale consumabile; * Cheltuieli cu materii prime și materiale necesare derulării cursurilor practice; * Materiale direct atribuibile susținerii activităților de educație și formare; * Papetărie; * Cheltuieli cu materialele auxiliare; * Cheltuieli cu materialele pentru ambalat; * Cheltuieli cu alte materiale consumabile; * Multiplicare. |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) |
| 43 - Cheltuieli pentru asigurarea utilităților necesare funcționarii structurilor operaționalizate in cadrul proiectului | 165 - Cheltuieli pentru asigurarea utilităților necesare structurii | * Utilități:   + apă și canalizare;   + servicii de salubrizare;   + energie electrică;   + energie termică și/sau gaze naturale;   + telefoane, fax, internet, acces la baze de date; * Servicii poștale și/sau servicii curierat. * Servicii de administrare a clădirilor:   + întreținerea curentă;   + asigurarea securității clădirilor;   + salubrizare și igienizare. * Servicii de întreținere și reparare echipamente și mijloace de transport:   + întreținere echipamente;   + reparații echipamente;   + întreținere mijloace de transport;   + reparații mijloace de transport. * Arhivare documente * Amortizare active * Cheltuieli financiare și juridice (notariale): * Prime de asigurare bunuri (mobile și imobile) * Prime de asigurare obligatorie auto (excluzând asigurarea CASCO) |
| 5 - Cheltuieli cu închirierea, altele decât cele prevăzute la cheltuielile generale de administrație | 9 - cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 4-Cheltuieli de leasing | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile și imobile |
| 22 - cheltuieli cu achiziția de active necorporale | 76 - cheltuieli cu achiziția de active necorporale | * Concesiuni, brevete, licențe, mărci comerciale, drepturi și active similare, aplicații informatice |
| 28-Cheltuieli de tip FEDR | 161 - cheltuieli cu construcții, inclusiv reabilitare/ modernizare clădiri | * Reabilitare/ modernizare clădiri/, inclusiv accesibilizarea clădirilor/ inclusiv a spatiilor interioare pentru persoane cu dizabilități (ex. toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051; * Instalații tehnice * Echipamente tehnologice (mașini, utilaje și instalații de lucru) * Utilaje și echipamente tehnologice și funcționale * Alte echipamente:   + Echipamente de calcul și echipamente periferice de calcul   + Cablare rețea internă   + Achiziționare și instalare de sisteme și echipamente pentru persoane cu dizabilități   + Mobilier, birotică, echipamente de protecție a valorilor umane și materiale   + Alte cheltuieli pentru investiții (ex. echipamente de calcul de comunicații şi periferice de calcul şi comunicații; aparatură, echipamente medicale și/sau de laborator etc.) * Cheltuieli pentru avize, acorduri, autorizații:   + Taxe pentru obținerea/ prelungirea valabilității certificatului de urbanism;   + Taxe pentru obținerea/ prelungirea valabilității autorizației de construcție; * Obținerea avizelor și acordurilor pentru racorduri și branșamente la rețelele publice de apă, canalizare, gaze, termoficare, energie electrică, telefonie; * Obținerea acordului de mediu; * Obținerea avizului PSI; * Obținerea avizelor sanitare de funcționare. * Cheltuieli privind proiectarea și ingineria: * Cheltuieli pentru asigurarea utilităților și/sau reabilitarea și modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități;   + Energie electrică. |
|  | | | |

**B) Cheltuielile eligibile indirecte**

|  | **Categorie MySMIS** | | **Subcategorie MySMIS** | | **Subcategoria (descrierea cheltuielii) conține:** | |
| --- | --- | --- | --- | --- | --- | --- |
| **Cheltuieli generale de administrație (Cheltuieli indirecte)**  **Cheltuieli generale de administrație (**Cheltuielile eligibile indirecte) reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | | | | |
|  | | **Categorie MySMIS** | | **Subcategorie MySMIS** | | **Subcategoria (descrierea cheltuielii) conține:** |
| **Cheltuieli eligibile indirecte** | | 10-Cheltuieli generale de administrație | | 30-Cheltuieli generale de administrație (indirecte pe bază de costuri reale) | | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Cheltuieli cu dezvoltarea de aplicații informatice * Cheltuieli de consultanță si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Reabilitare/ modernizare clădiri/ condiții de locuire, inclusiv accesibilizarea clădirilor/ inclusiv a spatiilor interioare pentru persoane cu dizabilități (ex. toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051; * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * Cheltuielile aferente garanțiilor oferite de bănci sau alte instituții financiare * Taxe notariale * Abonamente la publicații de specialitate * Cheltuieli financiare și juridice (notariale):   + prime de asigurare bunuri (mobile și imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului * Materiale consumabile:   + cheltuieli cu materialele auxiliare   + cheltuieli cu materialele pentru ambalat   + cheltuieli cu alte materiale consumabile * Producția materialelor publicitare și de informare * Tipărirea/multiplicarea materialelor publicitare și de informare * Difuzarea materialelor publicitare și de informare * Dezvoltare/adaptare pagini web * Închirierea de spațiu publicitar * Alte activități de informare și publicitate |
| Cheltuielile generale de administrație vor fi decontate pe baza de costuri reale, în baza documentelor justificative | | | | |

**C) Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020, cu modificările ulterioare.*

La nivel de proiect pot fi decontate cheltuieli plafonate procentual, după cum urmează:

* **cheltuieli de tip FEDR** aferente cheltuielilor directe ale proiectului: maximum 10% din cheltuielile eligibile directe ale proiectului.
* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului.

# **CAPITOLUL 3. Completarea cererii de finanțare**

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital* Uman 2014-2020, cu modificările si completările ulterioare.

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* Documentului *Orientări privind accesarea finanțărilor în cadrul Programului Operațional Capital Uman 2014-2020 , cu modificările și completările ulterioare*
* *Ghidului solicitantului - Conditii specifice*, aferent prezentului apel de proiecte
* *Metodologiei de evaluare și selecție a proiectelor POCU*
* *Criteriilor de verificare a conformității administrative și a eligibilității*
* *Criteriilor de evaluare și selecție*

În contextul prezentului ghid al solicitantului – condiții specifice va fi aprobat un singur proiect, respectiv proiectul care îndeplinește cerințele de eligibilitate și cel puțin punctajul minim în etapa de evaluare tehnică și financiară. Proiectul va fi selectat in ordinea descrescatoare a punctajului obtinut în etapa de evaluare tehnică și financiară.

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile *Metodologiei de verificare, evaluare și selecție a proiectelor POCU.*

Termenul estimat de finalizare a evaluării (inclusiv soluționarea contestațiilor) este ............ 2020.

# **CAPITOLUL 6. Contractarea proiectelor**

# Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020 cu modificările și completările ulterioare.*

Termenul estimat de finalizare a procesului de contractare este................2020

# **CAPITOLUL 7. Anexe**

**Anexa 1: Definițiile indicatorilor specifici de rezultat și realizare**

**Anexa 2: Criteriile de verificare a conformității administrative și a eligibilității**

**Anexa 3: Criterii de evaluare și selecție**

1. <http://mfe.gov.ro/minister/autoritati-de-management/am-pocu/> [↑](#footnote-ref-1)
2. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-2)
3. <http://www.fonduri-ue.ro/images/files/documente-relevante/orientari_beneficiari/Ghid.egalitate.sanse.1.pdf> [↑](#footnote-ref-3)